cyanic-selkie/wikianc huggingface dataset:
Άμβρωνες
Ονομασία
Η ετυμολογία της ονομασίας «Άμβρωνες» θέτει μεγάλες δυσκολίες, καθώς η ρίζα Ambr- και οι παραλλαγές της ανιχνεύονται σε πολλές περιοχές της Ευρώπης: οι Όμβρωνες του άνω ρου του Βιστούλα, οι Ύμβροι (λατ. Ymbre, παλαιότερα Ymbrum), μια φυλή που αναφέρεται στο αρχαίο αγγλικό ποίημα Ουίντσιδ, τα γερμανικά νησιά Άμρουμ (παλαιότερα Ambrum) και Ίμπρια (το σημερινό Φέμαρν), οι ονομασίες ποταμών Ammer, Amper και Emmer, η περιοχή Άμερλαντ (Ammerland), καθώς και οι Ομβρικοί της Ιαλίας (Umbri ή Ombrii) και τα ελληνικά ονόματα Άμβραξ και Αμβρακία. Επιπλέον οι Άμβρωνες αναφέρονται ως συνώνυμο των Λιγύρων από τον Πλούταρχο. Μια πιθανή παραφθορά του γερμανικού Amr- σε Ambr- από τις ρωμαϊκές πηγές καθιστά την ετυμολόγηση ακόμα πιο αβέβαιη.
Προέλευση
Σύμφωνα με τον φιλόλογο Χανς Κουν και τον Ράινχαρντ Βένσκους, οι Άμβρωνες πιθανότατα κατοικούσαν αρχικώς στη Γιουτλάνδη, στην περιοχή του νησιού Άμρουμ ή του νησιού Φέμαρν, από όπου συνόδευσαν τους Τεύτονες στην πορεία τους προς τα νότια στον ύστερο 2ο αιώνα π.Χ.. Μια ομάδα τους ίσως παρέμεινε γύρω από τον άνω ρου του Βιστούλα, όπου πιθανώς η παρουσία τους τεκμηριώνεται αιώνες αργότερα υπό την ονομασία Ὄμβρωνες από τον Κλαύδιο Πτολεμαίο (2ος αι. μ.Χ.). Πηγές από τις Βρετανικές Νήσους που αποκαλούν τους Άμβρωνες «Σάξονες» ίσως υποδεικνύουν ότι αρκετοί από αυτούς παρέμειναν κοντά στην πατρίδα τους στα βόρεια.
Ιστορία
Τα τρία γειτονικά φύλα έκαναν την είσοδό τους στη γραπτή ιστορία ως μία συμμαχία αποφασισμένη να μεταναστεύσει σε νοτιότερες χώρες. Μία ρωμαϊκή πηγή αναφέρει: «Οι Κίμβροι, οι Τεύτονες και οι Τιγουρίνοι, φυγάδες από τα ακραία μέρη της Γαλατίας, καθώς ο Ωκεανός είχε πλημμυρίσει τα εδάφη τους, άρχισαν να αναζητούν νέους τόπους εγκαταστάσεως σε όλο τον κόσμο.»
Σύμφωνα με τον Πλούταρχο, οι «Βάρβαροι» αποφάσισαν να χωρίσουν τις δυνάμεις τους σε δύο μέρη: οι μεν Κίμβροι άρχισαν να προελαύνουν μέσω του Νωρικού προς τα νότια εναντίον των δυνάμεων του Ρωμαίου Κάτουλου και μιας διαβάσεως εκεί, οι δε Τεύτονες και Άμβρωνες άρχισαν να κινούνται δια της Λιγυρίας, κατά μήκος της μεσογειακής ακτής, εναντίον του υπάτου Γάιου Μάριου, ο οποίος είχε στρατοπεδεύσει στον Ροδανό. Ο Πλούταρχος γράφει ότι από μόνοι τους οι Άμβρωνες αριθμούσαν πάνω από τριάντα χιλιάδες πολεμιστές, που συνοδεύονταν από πολύ περισσότερα γυναικόπαιδα, και ότι ήταν οι πλέον πολεμοχαρείς από τις φυλές του εχθρού, έχοντας ήδη νικήσει τους Ρωμαίους του Γναίου Μάλλιου Μαξίμου και του Κουίντου Σερβίλιου Καιπίονος. Οι Άμβρωνες τηρούσαν ένα έθιμο των Κελτών: φώναζαν το όνομα της φυλής τους όταν πήγαιναν στη μάχη. Στη Μάχη της Οράγγης (ή Αραυσιώνος) το 105 π.Χ. οι Ρωμαίοι του Γναίου Μάλλιου Μαξίμου και του Καιπίονος είχαν ηττηθεί από τους Άμβρωνες.
Τώρα, το 102 π.Χ., οι Τεύτονες και οι Άμβρωνες επιτέθηκαν στο στρατοπεδο του Μαρίου και αποκρούσθηκαν. Απεφάσισαν να περικυκλώσουν το ρωμαϊκό στρατοπεδο. Αλλά ο Μάριος κινήθηκε ταχέως και πάλι στρατοπέδευσε δίπλα τους, στο Aquae Sextiae στους πρόποδες των Άλπεων, τη σημερινή πόλη Αιξ-αν-Προβάνς.
Η Μάχη της Αιξ-αν-Προβάνς άρχισε ως μια τυχαία εμπλοκή: Κάποιοι ακόλουθοι των Ρωμαίων που πήγαν να πάρουν νερό από ένα κοντινό ποτάμι δέχθηκαν επίθεση από τους Άμβρωνες, οι οποίοι το χρησιμοποιούσαν ακόμα. Οι Λίγυρες, που δρούσαν ως «τσιράκια» των Ρωμαίων, προσέτρεξαν να τους βοηθήσουν, αλλά απωθήθηκαν κατά μήκος του ποταμιού. Πληροφορούμενος ο Γάιος Μάριος τα γεγονότα, διέταξε αμέσως τη δημιουργία πολεμικού σχηματισμού από τους Ρωμαίους και επέδραμαν προφθαίνοντας τους Άμβρωνες όταν εκείνοι προσπαθούσαν να περάσουν και πάλι το ποτάμι. Εκεί οι Άμβρωνες έχασαν το κυριότερο μέρος της δυνάμεώς τους. Δύο ημέρες αργότερα ο Μάριος απώθησε μια επίθεση των βαρβάρων στο στρατόπεδό του και περιέκλεισε την εχθρική δύναμη ανάμεσα στη δική του κυρίως δύναμη και σε ένα μεγάλο σώμα «ενέδρας» τριών χιλιάδων ανδρών υπό τη διοίκηση του Μάρκου Κλαυδίου Μαρκέλλου, το οποίο είχε σταλεί υπό την κάλυψη του νυκτερινού σκότους πριν από τη μάχη, ώστε να κτυπήσει τον εχθρό εκ των όπισθεν. Αυτή η κατάσταση προκάλεσε πανικό στους βαρβάρους και σύντομα ο στρατός τους κατέρρευσε. Ο Πλούταρχος αναφέρει ότι ο Γάιος Μάριος αιχμαλώτισε εκατό χιλιάδες άνδρες, αλλά ο αριθμός αυτός είναι πιθανώς διογκωμένος. Κάποιοι από τους αιχμαλώτους που επέζησαν αναφέρονται μεταξύ των εξεγερθέντων μονομάχων κατά την Εξέγερση του Σπάρτακου. Αργότερα, ο Ιούλιος Καίσαρας γράφει ότι τα υπολείμματα των Κίμβρων και των Τευτόνων συνενώθηκαν σε μία νέα φυλή στη Βελγική Γαλατία, τους Ατουατικούς, αλλά δεν αναφέρει κάποια υπολείμματα των Αμβρώνων, οι οποίοι πλέον χάνονται για πάντα από την Ιστορία.
Παραπομπές
Κατηγορία:Αρχαίοι Γερμανοί Κατηγορία:Κέλτες
Βολβός
thumb|right|250px|Βολβοί κρεμμυδιών
Ο Βολβός είναι ο υπόγειος βλαστός ενός φυτού που έχει τροποποιηθεί κατάλληλα έτσι ώστε να εκτελεί αποταμιευτική λειτουργία. Αποτελείται από ένα δίσκο ωοειδή ή στρογγυλεμένο που στην άκρη του φέρει ένα οφθαλμό από λέπια που είναι σαρκώδη, τα οποία προέρχονται από τροποποιημένα φύλλα και από ριζικό σύστημα.
Ο βολβός ανθίζει την άνοιξη ενώ το χειμώνα παραμένει ανενεργός μέσα στο έδαφος. Ο δίσκος του βολβού είναι ένας πολύ μικρός βλαστός ο οποίος δεν φέρει μεσογονάτια κενά ενώ τα λέπια είναι γεμάτα θρεπτικές ουσίες και προσκολλούνται στα πλάγια τμήματα του δίσκου. Ο οφθαλμός του βολβού βρίσκεται στην κορυφή του και δίνει έναν υπέργειο βλαστό ο οποίος αναπτύσσεται στην προέκταση του άξονα του. Στο κάτω τμήμα του δίσκου βρίσκονται πολλές, λεπτές και μακριές ρίζες σε δέσμες.
Υπάρχουν βολβοί που ανθίζουν μία φορά αλλά και άλλοι που ανθίζουν κάθε χρόνο δίνοντας υπέργειους βλαστούς.
Οι βολβοί είναι τριών ειδών:
Εξωτερικοί σύνδεσμοι
Κατηγορία:Μορφολογία φυτών Κατηγορία:Φυτά κήπου Κατηγορία:Αναπαραγωγή των φυτών Κατηγορία:Βοτανολογική ονοματολογία
Βίνσεντ βαν Γκογκ
Ο Βίνσεντ βαν Γκογκ (Vincent Willem van Gogh, προφορά στα ολλανδικά: Φίνσεντ φαν Χοχ) (30 Μαρτίου 1853 – 29 Ιουλίου 1890) ήταν Ολλανδός ζωγράφος. Εν ζωή, το έργο του δεν σημείωσε επιτυχία ούτε ο ίδιος αναγνωρίστηκε ως σημαντικός καλλιτέχνης. Ωστόσο, μετά το θάνατό του, η φήμη του εξαπλώθηκε πολύ γρήγορα και σήμερα αναγνωρίζεται ως ένας από τους σημαντικότερους ζωγράφους όλων των εποχών.
Ζωή και έργο
Ο Βίνσεντ βαν Γκογκ γεννήθηκε στο ολλανδικό χωριό Ζούντερτ (Zundert) και ήταν ο μεγαλύτερος από τα συνολικά επτά παιδιά της οικογένειάς του, γιος του πάστορα Θεόδωρου βαν Γκογκ. Στον Βίνσεντ δόθηκε το όνομα του παππού του, το οποίο είχε δοθεί και στο πρωτότοκο παιδί της οικογένειας, το οποίο είχε πεθάνει σε βρεφική ηλικία. Ήδη από τα πολύ νεανικά του χρόνια παρουσίασε τάσεις μελαγχολίας και πρώιμα ψυχολογικά προβλήματα.
Σε ηλικία 16 ετών και αφού είχε ήδη καταπιαστεί χωρίς επιτυχία με αρκετά επαγγέλματα, ασχολήθηκε για ένα διάστημα με το εμπόριο έργων τέχνης, στην εταιρεία Goupilator & Company, όπου τον επόμενο χρόνο προσελήφθη και ο αδελφός του Τεό βαν Γκογκ (Theo van Gogh). Το 1873, η εταιρεία τον μεταθέτει στο Λονδίνο και αργότερα στο Παρίσι. Την περίοδο αυτή, εντείνεται το ενδιαφέρον του για τη θρησκεία, επηρεασμένος εμφανώς και από την ιδιότητα του πατέρα του. Αφού απολύεται από την εργασία του το 1876, επιστρέφει στο Άμστερνταμ για να σπουδάσει θεολογία. Οι σπουδές του διαρκούν για περίπου ένα έτος και το 1878 του ανατίθεται μία θέση ιεροκήρυκα στο Βέλγιο και συγκεκριμένα στην υποβαθμισμένη περιοχή Μπορινάζ, όπου λειτουργεί ορυχείο. Ο Βαν Γκογκ κηρύττει για περίπου έξι μήνες επιδεικνύοντας ιδιαίτερο ενδιαφέρον για την ένδεια των ανθρώπων της περιοχής. Αυτή είναι και η περίοδος κατά την οποία ξεκινά να σχεδιάζει μικρά έργα και πιθανόν αποφασίζει να ασχοληθεί με την τέχνη.
Το 1880, σε ηλικία 27 ετών, ξεκινά να παρακολουθεί τα πρώτα του μαθήματα ζωγραφικής, ωστόσο σύντομα έρχεται σε ρήξη με τον δάσκαλό του, Αντόν Μωβ (Anton Mauve), γύρω από καλλιτεχνικά ζητήματα. Τα επόμενα χρόνια δημιουργεί έργα κυρίως επηρεασμένα από τη ζωγραφική του Ζαν Φρανσουά Μιγέ (Jean-François Millet), ενώ ταξιδεύει στην ολλανδική επαρχία ζωγραφίζοντας θέματα που εμπνέεται από αυτή. Το χειμώνα του 1885, παρακολουθεί μαθήματα στην Ακαδημία της Αμβέρσας, τα οποία όμως διακόπτονται πολύ σύντομα αφού αποβάλλεται από τον καθηγητή της ακαδημίας Ευγένιο Σιμπέρ (Eugene Siberdt). Παρά το γεγονός αυτό, ο βαν Γκογκ προλαβαίνει να έρθει σε επαφή με την ιαπωνική τέχνη από την οποία και δανείζεται στοιχεία ή πολλές φορές μιμείται την τεχνοτροπία της. Αρκετές από τις προσωπογραφίες του, περιλαμβάνουν επίσης σε δεύτερο πλάνο κάποιο έργο ιαπωνικής τέχνης.
Την άνοιξη του 1886 επισκέπτεται το Παρίσι όπου ζει με τον αδελφό του — επιτυχημένο πλέον έμπορο τέχνης — στην περιοχή της Μονμάρτρης, κέντρο της καλλιτεχνικής δραστηριότητας. Κατά την παραμονή του, έρχεται σε επαφή με τους ιμπρεσιονιστές Εντγκάρ Ντεγκά, Καμίλ Πισαρό, Πωλ Γκωγκέν και Τουλούζ Λωτρέκ. Επηρεάζεται σημαντικά από το κίνημα του ιμπρεσιονισμού και ειδικότερα σε ότι αφορά τη χρήση του χρώματος. Ο ίδιος ο βαν Γκογκ κατατάσσεται περισσότερο στους μετα-ιμπρεσιονιστές ζωγράφους. Χρησιμοποίησε συχνά τεχνικές των ιμπρεσιονιστών αλλά διαμόρφωσε παράλληλα και ένα προσωπικό ύφος, το οποίο διακρίνεται από τη χρήση συμπληρωματικών χρωμάτων που οι ιμπρεσιονιστές αποφεύγουν.
Δύο χρόνια αργότερα, το 1888, ο βαν Γκογκ εγκαταλείπει τη γαλλική πρωτεύουσα και επισκέπτεται τη νότια Γαλλία και την περιοχή της Προβηγκίας. Υπάρχουν αναφορές πως εκεί εμπνέεται από το τοπίο καθώς και την αγροτική ζωή των κατοίκων, θέματα τα οποία προσπαθεί να αποδώσει και στη ζωγραφική του. Την περίοδο αυτή, επινοεί και μία ιδιαίτερη τεχνική των στροβιλισμάτων με το πινέλο ενώ στους πίνακές του κυριαρχούν έντονα χρώματα, όπως κίτρινο, πράσινο και μπλε, με χαρακτηριστικά δείγματα τα έργα Έναστρη νύχτα και μία σειρά πινάκων που απεικονίζουν ηλιοτρόπια. Το έργο Κόκκινο αμπέλι αυτής της περιόδου είναι επίσης το μοναδικό έργο που κατάφερε να πουλήσει ο βαν Γκογκ εν ζωή. Κατά το διάστημα της παραμονής του στην Αρλ, δέχεται και την επίσκεψη του ζωγράφου Γκωγκέν. Ωστόσο, μετά από λίγους μήνες, οι δυο τους διαφωνούν έντονα και λόγω της ασταθούς ψυχικής του υγείας, ο βαν Γκογκ κόβει μέρος του αριστερού του αυτιού καταλήγοντας στο νοσοκομείο της περιοχής. Υπάρχουν ισχυρισμοί πως ο βαν Γκογκ είχε απειλήσει να σκοτώσει τον Γκωγκέν και προέβη στο κόψιμο του αυτιού του αναζητώντας ένα είδος κάθαρσης από τις τύψεις του.
thumb|right|280px|Έναστρη νύχτα (1889) Στο έργο του αυτό ο Βαν Γκογκ έχει απεικονίσει [[Χάος (μεταφυσική)|χαοτικές δίνες που ακολουθούν την κλιμάκωση Κολμογκόροφ, όπως προκύπτει από μαθηματική ανάλυση της εικόνας. Ο Βαν Γκογκ αναπαράγει σε πίνακές του, επακριβώς, νόμους της φύσης. ]]Το 1889 εισάγεται στο ψυχιατρικό κέντρο του μοναστηριού του Αγίου Παύλου στον Σαιν Ρεμύ, όπου και παραμένει συνολικά για ένα περίπου χρόνο πάσχοντας από κατάθλιψη. Κατά την παραμονή του εκεί, συνεχίζει να ζωγραφίζει. Τον Μάιο του 1890 εγκαταλείπει την ψυχιατρική κλινική και ζει για ένα διάστημα σε μία περιοχή κοντά στο Παρίσι, όπου παρακολουθείται από τον γιατρό Πωλ Γκασέ, τον οποίο είχε συστήσει στον βαν Γκογκ ο ζωγράφος Καμίλ Πισαρό. Στο διάστημα που παρακολουθείται ιατρικά, ο βαν Γκογκ παράγει ένα μόνο έργο, που αποτελεί προσωπογραφία του Γκασέ.
Τον Ιούλιο του 1890, ο βαν Γκογκ εμφανίζει συμπτώματα έντονης κατάθλιψης και τελικά αυτοπυροβολείται στο στομάχι στις 27 Ιουλίου ενώ πεθαίνει δύο ημέρες αργότερα. Σύμφωνα με μια άλλη θεωρία πυροβολήθηκε από δύο έφηβους. Δεν είναι απολύτως βέβαιο ποιο ήταν το τελευταίο του έργο, αλλά πρόκειται πιθανά για το έργο με τον τίτλο Ο κήπος του Ντωμπινύ ή για τον πίνακα Σιτοχώραφο με κοράκια.
Μετά το θάνατο του βαν Γκογκ, η φήμη του εξαπλώθηκε ραγδαία, με αποκορύφωμα μεγάλες εκθέσεις έργων του που πραγματοποιήθηκαν στο Παρίσι (1901), το Άμστερνταμ (1905), την Κολωνία (1912), τη Νέα Υόρκη (1913) και το Βερολίνο (1914).
Συνολικά δημιούργησε σε διάστημα περίπου δέκα ετών περισσότερα από 900 πίνακες και 1000 μικρότερα σχέδια. Σώζεται ακόμα εκτενής αλληλογραφία του με τον αδελφό του, που περιλαμβάνει περισσότερα από 700 γράμματα. Επίσης ο Βαν Γκογκ είναι διάσημος για τις πινελιές του οι οποίες πολλές φορές παρουσιάζουν μια κίνηση.
Εξωτερικοί σύνδεσμοι
Κατηγορία:Ολλανδοί ζωγράφοι Κατηγορία:Αυτόχειρες καλλιτέχνες Κατηγορία:Μετα-ιμπρεσιονιστές ζωγράφοι
Κουτίνιο
Ο Αντόνιο Ουίλσον Βιέρα Ονόριο (πορτογαλικά: Antônio Wilson Vieira Honório, 11 Ιουνίου 1943 – 11 Μαρτίου 2019), γνωστός ως Κουτίνιο (Coutinho), ήταν Βραζιλιάνος  ποδοσφαιριστής, μέλος της εθνικής ομάδας της Βραζιλίας που κατάκτησε το Παγκόσμιο Κύπελλο του 1962.
Βιογραφία
Γεννήθηκε στην περιφέρεια της Πιρασικάμπα, και πολύ γρήγορα ανέπτυξε το ταλέντο του στην ομάδα νέων της Σάντος Φουτεμπόλ Κλούμπε στην οποία εντάχθηκε το 1957. Σε ηλικία 14 ετών, 11 μηνών και 6 ημερών, έπαιξε σε επαγγελματικό αγώνα για την ομάδα ανδρών του συλλόγου, ο νεότερος παίκτης που φόρεσε τη φανέλα της πρώτης ομάδας σε επίσημο αγώνα συλλόγου.
Αγωνιζόμενος ως κεντρικός επιθετικός καθιερώθηκε ήδη στα 16 του χρόνια στην πολλά υποσχόμενη ομάδα της Σάντος και συνέθεσε ένα από τα καλύτερα τρία στην ιστορία του παγκοσμίου ποδοσφαίρου μαζί με τους Πελέ και Πέπε. Οι κύριες αρετές του ήταν η ψυχραιμία και η ακρίβεια στο τελείωμα των φάσεων, η ικανότητα να ντριμπλάρει σε μικρούς χώρους και η σοβαρή επίγνωση του ομαδικού παιχνιδιού, κάτι που του επέτρεπε να κάνει πολλές πάσες ένα-δύο με τον Πελέ στη μέση των αντιπάλων αμυνών. Στη Βραζιλία κατά τη διάρκεια του χρόνου του ως παίκτης, έλαβε το παρατσούκλι "ιδιοφυΐα της μικρής περιοχής". Ιδιαίτερα παραγωγικός, ήταν πρώτος σκόρερ του Κόπα Λιμπερταδόρες το 1962 και του Πρωταθλήματος Βραζιλίας (Taça Brazil) της ίδιας χρονιάς. Αγωνίστηκε στη Σάντος για δέκα συνεχή χρόνια και για λίγο το 1970 σημειώνοντας 368 γκολ σε 450 αγώνες συμμετέχοντας σε όλες τις μεγάλες επιτυχίες του συλλόγου τη δεκαετία του 1960. Ήταν 15 φορές διεθνής και σημείωσε 6 γκολ, συχνά βρισκόταν στον πάγκο όπως στο Παγκόσμιο Κύπελλο του 1962. Οι τραυματισμοί τελειώσαν πρόωρα την καριέρα του σε ηλικία 30 ετών.
Μετά την αποχώρησή του από την ενεργό δράση ακολούθησε σταδιοδρομία προπονητή χωρίς αξιοσημείωτη επιτυχία. Απεβίωσε σε ηλικία 75 ετών πάσχοντας χρόνια από σακχαρώδη διαβήτη.
Τίτλοι και διακρίσεις
Σάντος Φουτεμπόλ Κλούμπε Βραζιλία
Ατομικές διακρίσεις
Εξωτερικοί σύνδεσμοι
Κατηγορία:Βραζιλιάνοι ποδοσφαιριστές Κατηγορία:Ποδοσφαιριστές Εθνικής Βραζιλίας Κατηγορία:Ποδοσφαιριστές Σάντος Φουτεμπόλ Κλούμπε Κατηγορία:Ποδοσφαιριστές Καμπεονάτο Μπραζιλέιρο Σέριε Α Κατηγορία:Ποδοσφαιριστές Παγκοσμίου Κυπέλλου 1962 Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Επιθετικοί ποδοσφαιριστές Κατηγορία:Βραζιλιάνοι προπονητές ποδοσφαίρου
Τεντ Μπάντι
Ο Τεντ Μπάντι (αγγλ. Ted Bundy, πλήρες όνομα Θίοντορ Ρόμπερτ Μπάντι, αγγλ. Theodore Robert Bundy, γεννημένος ως Κάουελ, αγγλ. Cowell, και επίσης γνωστός ως Νέλσον, αγγλ. Nelson, γενν. Μπέρλινγκτον, Βερμόντ, ΗΠΑ, 24 Νοεμβρίου 1946 – Φλόριντα, 24 Ιανουαρίου 1989 ) ήταν Αμερικανός κατά συρροήν δολοφόνος, απαγωγέας, βιαστής, διαρρήκτης και νεκρόφιλος, ο οποίος κρίθηκε ένοχος για τη δολοφονία ενός σημαντικού αριθμού γυναικών κατά τη διάρκεια της δεκαετίας του 1970, μεταξύ των οποίων και μικρών κοριτσιών.
Ο Μπάντι συνελήφθη από τις Αμερικανικές Αρχές για πρώτη φορά το 1974
και σύντομα συγκέντρωσε τις υποψίες της Αστυνομίας για προγενέστερα ανεξιχνίαστα εγκλήματα, τα οποία όπως αποδείχθηκε, είχε διαπράξει ο ίδιος. Δραπέτευσε από τις φυλακές και συνέχισε την εγκληματική του δράση έως και το 1978, όταν πιάστηκε εκ νέου στη Φλόριντα. Καταδικάστηκε τρις εις θάνατον σε δυο διαφορετικές δίκες και εκτελέστηκε στην ηλεκτρική καρέκλα στις 24 Ιανουαρίου 1989. . Από τη βιογράφο Άν Ρουλ περιγράφηκε ως «σαδιστικό άτομο που λάμβανε ευχαρίστηση από τον ανθρώπινο πόνο και τον έλεγχο, έως θανάτου, που ασκούσε πάνω στα θύματά του»
Παιδικά χρόνια
Ο Τεντ Μπάντι, ή όπως είναι το όνομά του επίσημα, Θίοντορ Ρόμπερτ Μπάντι, γεννήθηκε στις 24 Νοεμβρίου το 1946 στο Μπέρλινγκτον (Burlington) της πολιτείας του Βερμόντ (Vermont) και ξεκίνησε τη ζωή του ως το μεγάλο μυστικό της οικογένειας της μητέρας του. Το όνομά της ήταν Έλεανορ Λουίζ Κάουελ (Eleanor Louise Cowell, 1924 - 2012 ) και όταν έφερε στον κόσμο τον Μπάντι ήταν μόλις 22 ετών και άγαμη. Ως πατέρας φέρεται είτε κάποιος Τζακ Γουόρθινγκτον (Jack Worthington), είτε κάποιος Λόιντ Μάρσαλ (Lloyd Marshall), ο οποίος συστήθηκε στη Λουίζ ως βετεράνος της αεροπορίας, απόφοιτος του Πανεπιστημίου της Πενσυλβάνια, κάποια χρόνια μεγαλύτερός της, και έμπορος. Αν και το πιστοποιητικό γέννησης του Τεντ παραμένει βάσει του νόμου μυστικό για αρκετά χρόνια ακόμα, η έρευνα της αστυνομίας της Κομητείας Κινγκ της Γουάσινγκτον διαπίστωσε πως το όνομα που είχε δηλώσει η ίδια η Λουίζ όταν πήγε για να γεννήσει στο Mαιευτήριο Λαντ Για Άγαμες Μητέρες (Elizabeth Lund Home For Unwed Mothers) ήταν όντως Τζακ Γουόρθινγκτον. Η εγκυμοσύνη της Λουίζ θεωρήθηκε τεράστια αμαρτία και ντροπή από τους ιδιαίτερα θρησκευόμενους γονείς της και έτσι λέγεται ότι ο Μπάντι για πολλά χρόνια μεγάλωσε νομίζοντας πως οι παππούδες του ήταν οι γονείς του και η μητέρα του η μεγάλη του αδερφή. Η ταυτότητα του πατέρα του δεν έχει επισήμως εξακριβωθεί. Για πολλά χρόνια κυκλοφορούσε η έντονη φήμη πως ίσως ο παππούς του Τεντ, Σάμιουελ Κάουελ, ένας ιδιαίτερα βίαιος άντρας, να ήταν και ο βιολογικός του πατέρας. Η φήμη αυτή καταρρίφθηκε οριστικά το 2020 μέσω εξέτασης DNA, η οποία απέδειξε πως το γενετικό υλικό του Μπάντι δεν φέρει χαρακτηριστικά αιμομιξίας.
Aπό το 1946 μέχρι το 1951, η Λουίζ και ο Τεντ κατοικούσαν μαζί με την πατρική οικογένεια της Λουίζ στο προάστιο Ρόξμπορο (Roxborough) της Φιλαδέλφειας. Το 1951 η Λουίζ μετακόμισε μαζί με τον Τεντ στην άλλη ακρη της χώρας, στην περιοχή Τακόμα του Σιάτλ, όπου κατοικούσε επίσης ο θείος της, μουσικός Τζακ Κάουελ, αλλάζοντας το επώνυμό της και το επώνυμο του γιου της σε Νέλσον. Σκοπός της μετακόμισης αυτής ήταν να κάνει μια καινούρια αρχή μακριά από την πατρική της οικογένεια και τη σκοτεινή επιρρή του πατέρα της, Σάμιουελ Κάουελ, ο οποίος αν και δεν ήταν βιολογικός πατέρας του γιου της, εν τούτοις φέρεται να ήταν αυταρχικός και βίαιος προς την υπόλοιπη οικογένεια και ειδικά προς τη Λουίζ. Η θεία της Λουίζ, Βιρτζίνια, δήλωσε αργότερα: "Όλοι νιώθαμε πως με κάποιο τρόπο η Λουίζ έπρεπε να σωθεί" χωρίς να διευκρινίσει τι ήταν αυτό που απειλούσε τη Λουίζ. Στην Τακόμα, η Λουίζ γνώρισε, ερωτεύτηκε και παντρεύτηκε τον Τζόνι Μπάντι (Johnnie Culpepper Bundy), στρατιωτικό μάγειρα, ο οποίος πρόθυμα υιοθέτησε τον Τεντ. Ο Τζόνι και η Λουίζ έκαναν μαζί άλλα 4 παιδιά: τη Λίντα, τον Γκλεν, τη Σάντρα και τον Ρίτσαρντ. Ο Μπάντι μεγάλωσε σε μία οικογένεια που ανήκε στην εργατική τάξη και σύμφωνα με πολλούς συγγραφείς δεν συμφιλιώθηκε ποτέ με αυτή την πραγματικότητα, όπως βέβαια και με το ότι η μητέρα του έφερε στον κόσμο άλλα 4 παιδιά και εστίασε την προσοχή της σε αυτά.
Κατά τη διάρκεια της εφηβείας του ο Τεντ ήταν ένα εσωστρεφές, άπόμακρο μελετηρό και έξυπνο αγόρι. Περνούσε ατελείωτες ώρες ακούγοντας ραδιοφωνικές εκπομπές με πολιτικές συζητήσεις και ήταν για πολλά χρόνια πρόσκοπος. Οι αναφορές για βίαιες συμπεριφορές κατά την εφηβεία του σπανίζουν και βασικά μόνο μία πηγή (η Σάντι Χολτ, αδελφή του παιδικού του φίλου, Νταγκ Χολτ) έχει πει πως ο Τεντ έστηνε παγίδες σε ζώα, πείραζε με άσχημο τρόπο κορίτσια και βιαιοπραγούσε πάνω τους, βασάνιζε ζώα, κλπ. Καμία άλλη πηγή δεν αναφέρει βίαιες συμπεριφορές από πλευράς του Τεντ όσο ήταν παιδί ή έφηβος, πέρα από την θεία του (αδελφή της μητέρας του) που θυμάται τον 3χρονο Τεντ να απλώνει γύρω της στο κρεβάτι της μια σειρά από κουζινομάχαιρα ως αστείο.
Σπουδές
Ο Τεντ Μπάντι αποφοίτησε από το Λύκειο Γούντροου Ουίλσον της Τακόμα το 1965. Το επόμενο έτος ξεκίνησε τις σπουδές του στο Πανεπιστήμιο του Πάτζετ Σάουντ. Το 1966 μεταφέρθηκε στο Πανεπιστήμιο της Ουάσινγκτον (University of Washington) με σκοπό να μελετήσει τα Κινέζικα. Παρ' όλα αυτά το 1968 αποφάσισε να το εγκαταλείψει. Αργότερα εγγράφηκε στο Πανεπιστήμιο Τέμπλ στην Φιλαδέλφεια για ένα μόνο εξάμηνο, ενώ το 1970 επέστρεψε στο πανεπιστήμιο και διακρίθηκε στον τομέα της ψυχολογίας. Τέλος, το 1974 εγγράφηκε στο πανεπιστήμιο της Γιούτα (University of Utah) για να σπουδάσει Νομική.
Τελική ομολογία
Συνολικά, έως και την τελευταία ημέρα πριν καταλήξει στην ηλεκτρική καρέκλα, ομολόγησε 30 φόνους γυναικών και μικρών κοριτσιών μεταξύ του 1974 και του 1978, σε 7 διαφορετικές πολιτείες, αλλά ο πραγματικός αριθμός παραμένει άγνωστος. Σύμφωνα με τις εκτιμήσεις των αστυνομικών, οι οποίοι προσέθεσαν και κάποιες άκρως ύποπτες δολοφονίες, ο απολογισμός ήταν 35 ή 36 θύματα και πιθανώς κάποια από αυτά ακόμα και πριν το 1970, αν και κάποια δημοσιεύματα κατά καιρούς έχουν βγάλει εκτιμήσεις για απολογισμό 100 νεκρών γυναικών ή και ακόμα μεγαλύτερες. H τελευταία ομολογία του Μπάντι έγινε μόλις 45 λεπτά πριν οδηγηθεί στην ηλεκτρική καρέκλα.
Θάνατος
Mετά από αναβολές ετών, και μια πολύ μεγάλη σειρά νομικών αγώνων που έδωσαν τόσο οι δικηγόροι του Μπάντι όσο και ψυχίατροι, με σκοπό να γίνει επανεξέταση της καταδίκης του πάνω σε μια καινούρια βάση (αυτή της ελαττωμένης ευθύνης λόγω ψυχιατρικής νόσου), ο Μπάντι τελικά εκτελέστηκε στην ηλεκτρική καρέκλα (γνωστή ως "Old Sparky") της Φυλακής της Πολιτείας της Φλόριντα, στις 24 Ιανουαρίου 1989, σε ηλικία 42 ετών, μπροστά σε ένα κοινό 42 μαρτύρων που αποτελούνταν από αστυνομικούς, δημοσιογράφους και εκπροσώπους του νόμου. Στις 7:06 το πρωί της Τρίτης 24 Ιανουαρίου 1989, ηλεκτρισμός 2000 Volts διαπέρασε το σώμα του και στις 7:16 διαπιστώθηκε ο θάνατός του, από τους δύο γιατρούς που ήταν παρόντες. Τα τελευταία λόγια του πριν πεθάνει απευθύνθηκαν στον δικηγόρο του, Τζιμ Κόλμαν (Jim Coleman), και τον ιερέα που είχε περάσει κοντά του το τελευταίο βράδυ της ζωής του, Φρεντ Λώρενς (Fred Lawrence) και ήταν: "Τζιμ και Φρεντ, θα ήθελα να μεταφέρετε την αγάπη μου στην οικογένειά μου και τους φίλους μου".
Χιλιάδες άνθρωποι, συμπεριλαμβανομένων και 20 αστυνομικών εκτός υπηρεσίας, πανηγύριζαν και χόρευαν στον δρόμο απέναντι από την φυλακή την στιγμή που η θανατική του ποινή λάμβανε χώρα, ενώ κάποιοι άλλοι, λιγότεροι σε αριθμό, διαδήλωναν σιωπηλά, κρατώντας αναμμένα κεριά και πλακάτ, σε μια σιωπηλή διαμαρτυρία απέναντι στη βαρβαρότητα της θανατικής ποινής. Η σορός του Μπάντι αποτεφρώθηκε στο Γκέινσβιλ της Φλόριντα. Kατόπιν παράκλησης από τους γονείς του, οι στάχτες του (που με τη διαθήκη του ο Μπάντι τις είχε αφήσει στη δικηγόρο και αγαπημένη του φίλη Νταϊάνα Βάινερ) φυλάχθηκαν για διάστημα μερικών μηνών στη Φλόριντα από τον καθηγητή κοινωνιολογίας και πολέμιο της θανατικής ποινής, Μάικλ Ρέιντλετ (Michael Radelet), με την παράκληση να τους παραδοθούν μόνο όταν τα χιόνια στα βουνά της πολιτείας της Oυάσιγκτον θα είχαν πια λιώσει. Οι στάχτες του Μπάντι όντως επιστράφηκαν στους γονείς του, αλλά δεν είναι επιβεβαιωμένο αν τελικά διασκορπίστηκαν σε μυστική περιοχή στην οροσειρά των Κασκέιντ, στη πολιτεία της Ουάσινγκτον, όπως ο ίδιος ο Τεντ είχε ζητήσει στη διαθήκη του.
Εξωτερικοί σύνδεσμοι
Μ Μ Κατηγορία:Θανατική ποινή Κατηγορία:Αμερικανοί εγκληματίες
Παναγιώτης Κανέλος
Ο Παναγιώτης Κανέλος ήταν αγωνιστής κατά την Ελληνική Επανάσταση του 1821.
Υπηρέτησε μαζί με τους αδελφούς Μοθώνου με τους στρατηγούς Ανδρέα Λόντο και Ανδρέα Ζαΐμη. Παρευρέθηκε σε πολλές μάχες στην Πελοπόννησο, και σε άλλα μέρη της Ελλάδας. Πολέμησε στην πολιορκία του Μεσολογγίου και διακρίθηκε ως άξιος στρατιωτικός.
Πηγές
Κατηγορία:Αγωνιστές του 1821
Κοινότητα Μεσελέρων
Η Κοινότητα Μεσελέρων είναι κοινότητα του Δήμου Ιεράπετρας στην Περιφερειακή Ενότητα Λασιθίου της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Μεσελέροι. Η κοινότητα περιλαμβάνει μόνο την έδρα της και έχει 396 κατοίκους σύμφωνα με την απογραφή του 2011.
Εκπροσωπείται από πενταμελές Συμβούλιο με επικεφαλής τον πρόεδρο κ. Νικόλαο Περυσινάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας: μικρογραφία|464x464px|Η κοινότητα σε σχέση με τον δήμο.
Παραπομπές
Κατηγορία:Δήμος Ιεράπετρας
Τηλεπικοινωνίες στο Τουρκμενιστάν
Το Τουρκμενιστάν διαθέτει τύπο ελεγχόμενο από το κράτος και παρακολουθούμενα συστήματα επικοινωνίας. Οι τηλεπικοινωνιακές υπηρεσίες του Τουρκμενιστάν θεωρούνται οι λιγότερο ανεπτυγμένες από όλες τις χώρες της Κοινοπολιτείας Ανεξάρτητων Κρατών (ΚΑΚ). Συνολικά, η αγορά τηλεπικοινωνιών σε αυτήν την κατά κύριο λόγο αγροτική χώρα είναι σχετικά μικρή, αλλά προσπαθεί τολμηρά να επεκταθεί τα τελευταία χρόνια. Η κρατική εταιρεία Turkmen Telecom αποτελεί τον κύριο πάροχο δημόσιων υπηρεσιών τηλεφωνίας, ηλεκτρονικού ταχυδρομείου και διαδικτύου και μέσω θυγατρικής λειτουργεί δίκτυο κινητής τηλεφωνίας GSM σε ανταγωνισμό με τον ιδιωτικό φορέα κινητής τηλεφωνίας BCTI (η BCTI μετονομάστηκε σε MTS Turkmenistan το 2005).
Κινητή τηλεφωνία
Η BCTI ήταν ο μοναδικός φορέας GSM στη χώρα με δεκαετή αποκλειστική άδεια που χορηγήθηκε το 1994. Λόγω έλλειψης ανταγωνισμού, η BCTI συνέχισε να λειτουργεί χωρίς να επενδύει πολλά χρήματα για να καλύψει τις αγροτικές περιοχές. Το ακριβό κόστος της υπηρεσίας περιόρισε τον αριθμό των συνδρομητών σε πολύ μικρό ποσοστό του γενικού πληθυσμού.
Ο τομέας της κινητής τηλεφωνίας άρχισε να βελτιώνεται γρήγορα μετά τη λήξη της αποκλειστικής άδειας της εταιρείας το 2004. Ο ρωσικός φορέας κινητής τηλεφωνίας MTS απέκτησε την BCTI και η κρατική εταιρεία τηλεπικοινωνιών TurkmenTelekom άνοιξε μια νέα θυγατρική, την Altyn Asyr. Ο αριθμός των συνδρομητών κινητής τηλεφωνίας έχει φτάσει πλέον τους 4.440.000 (1.440.000 για την MTS και 3.000.000 για την Altyn Asyr GSM ). Με πληθυσμό 5 εκατομμυρίων ατόμων, αυτό μεταφράζεται σε ποσοστό διείσδυσης κινητών τηλεφώνων 88%.
Διαδικτυακή υπηρεσία
δεξιά|μικρογραφία|267x267εσ|[[Τηλεφωνικός θάλαμος στην Ασγκαμπάτ]] Το Τουρκμενιστάν απέκτησε πρόσβαση στο Διαδίκτυο το 1997 μέσω σύμβασης με την MCI Communications (που αργότερα μετονομάστηκε στην MCI WorldCom). Ένας μικρός αριθμός ανεξάρτητων παρόχων υπηρεσιών διαδικτύου εξαναγκάστηκαν να εγκαταλείψουν τις δραστηριότητές τους το 2001 όταν η TurkmenTelecom έλαβε το μονοπώλιο στις υπηρεσίες δεδομένων. Η εξάρτηση από ακριβά δορυφορικά κανάλια περιόρισε τη διαθεσιμότητα του Διαδικτύου σε μόλις δύο χιλιάδες συνδρομητές. Για την αναβάθμιση των υπηρεσιών διαδικτύου, το Υπουργείο Επικοινωνίας υπέγραψε σύμβαση με την TATA Communications για τη δρομολόγηση της κίνησης μέσω του διαύλου οπτικών ινών Transit-Asia-Europe. Ως αποτέλεσμα της ανάπτυξης, η TurkmenTelecom ξεκίνησε να προσφέρει πρόσβαση σε διαδίκτυο υψηλότερων ταχυτήτων μέσω ADSL για τους πελάτες στο Τουρκμενιστάν.
Το 2008, η MTS άρχισε να προσφέρει υπηρεσίες Διαδικτύου σε συνδρομητές κινητής τηλεφωνίας μέσω GPRS. Ο Altyn Asyr ήταν ο πρώτος πάροχος που παρείχε υπηρεσίες κινητής τηλεφωνίας 3G και 2 mpbs το Μάρτιο του 2010. Η μετακίνηση εξέπληξε τους πελάτες κινητής τηλεφωνίας καθώς ο πάροχος ήταν γνωστός για τις κατώτερες αλλά φθηνότερες υπηρεσίες. Το 2013, η Altyn Asyr εγκαινίασε ένα δίκτυο 4G με βάση το LTE. Το 2013, η απεριόριστη χρήση του διαδικτύου έγινε διαθέσιμη, μειώνοντας το συνολικό κόστος των υπηρεσιών για τηTurkmentelecom.
Κωδικός χώρας (Τομέας κορυφαίου επιπέδου): TM
Τηλεόραση
Η ροή σήματος αναλογικής τηλεόρασης 5 εθνικών καναλιών είναι διαθέσιμη επίγεια σε όλη τη χώρα. Τα ξένα τηλεοπτικά κανάλια λαμβάνονται με ψηφιακό δορυφορικό δέκτη. Σε μερικές περιοχές όπως η Ασγκαμπάτ, υπάρχει διαθέσιμη καλωδιακή υπηρεσία όπου δεν επιτρέπεται η εγκατάσταση δορυφορικών πιάτων. Οι δοκιμαστικές μεταδόσεις DVB-T λαμβάνουν χώρα μόνο στη πρωτεύουσα, χωρίς σχέδιο μετάβασης στο ψηφιακό σήμα.
Στην χώρα υπάρχουν οι παρακάτω τηλεοπτικοί σταθμοί:
Τηλέφωνο
Τηλέφωνα - κύριες γραμμές σε χρήση: 500.000 (2006)
εγχώρια: 500 αυτόματοι τηλεφωνικοί σταθμοί και 500.000 τηλεφωνικοί αριθμοί.
διεθνείς: συνδέεται με καλωδιακή και χαμηλών κυμάτων ραδιοφωνική αναμετάδοση προς άλλες δημοκρατίες στην Κοινοπολιτεία Ανεξάρτητων Κρατών και άλλες χώρες από μισθωμένες συνδέσεις στη διεθνή αλλαγή πύλης της Μόσχας. Επίσης, ιδρύθηκε μια νέα τηλεφωνική σύνδεση από την Ασγκαμπάτ προς το Ιράν. Μια νέα ανταλλαγή στην Ασγκαμπάτ μεταφέρει την διεθνή κυκλοφορία μέσω της Τουρκίας μέσω του Intelsat. Υπάρχουν δύο δορυφορικοί γήινοι σταθμοί - 1 Όρμπιτα και 1 Intelsat
Σαχέρ Ζαρούρ
Ο Σαχέρ Ζαρούρ (γεννημένος στις 14 Μαρτίου 1983 στο Μοντρέιγ-σου-Μπουά της Γαλλίας) είναι Γαλλοαλγερινός ποδοσφαιριστής ο οποίος αγωνίζεται ως αμυντικός για λογαριασμό της ΑΚ Αρλ-Αβινιόν, ομάδας της γαλλικής Λιγκ 2.
Ντιζόν ΦΚΟ
Στις 16 Σεπτεμβρίου 2009, ο Ζαρούρ υπέγραψε συμβόλαιο συνεργασίας διάρκειας τριών ετών με την ομάδα της Λιγκ 2, Ντιζόν ΦΚΟ. Δύο ημέρες αργότερα, πραγματοποίησε το ντεμπούτο του με τη νέα του ομάδα μπαίνοντας ως αλλαγή στην αναμέτρηση πρωταθλήματος απέναντι στην ΦΚ Μετς. Στις 2 Οκτωβρίου 2009, ο Ζαρούρ πέτυχε το πρώτο του τέρμα με τη φανέλα της νέας του ομάδας σε μία αναμέτρηση για το πρωτάθλημα απέναντι στην Χάβρη ΑΚ.
Παραπομπές
Κατηγορία:Αλγερινοί ποδοσφαιριστές Κατηγορία:Γάλλοι ποδοσφαιριστές Κατηγορία:Ποδοσφαιριστές Παρί ΦΚ Κατηγορία:Ποδοσφαιριστές ΑΣ Κάννες Κατηγορία:Ποδοσφαιριστές Ντιζόν ΦΚΟ Κατηγορία:Ποδοσφαιριστές ΑΚ Αρλ-Αβινιόν Κατηγορία:Ποδοσφαιριστές Λιγκ 2 Κατηγορία:Ποδοσφαιριστές Λιγκ 1 Κατηγορία:Αμυντικοί ποδοσφαιριστές
Τηλεπικοινωνίες στο Τουρκμενιστάν
Εφημερίδες
Μερικές από τις εφημερίδες που εκδίδονται στο Τουρκμενιστάν είναι οι παρακάτω:
Σλοβακικές βουλευτικές εκλογές του 1990
Βουλευτικές εκλογές πραγματοποιήθηκαν στη Σλοβακία στις 8 και 9 Ιουνίου του 1990, παράλληλα με τις ομοσπονδιακές τσεχοσλοβακικές εκλογές. Ήταν οι πρώτες εκλογές μετά από τη Βελούδινη Επανάσταση και οι πρώτες δημοκρατικές εκλογές από το 1946. Το κόμμα Λαός ενάντια στη βία (VPN) προέκυψε ως η μεγαλύτερη πολιτική δύναμη στο Σλοβάκικο Εθνικό Συμβούλιο, κερδίζοντας 48 από τις 150 έδρες. Μετά τις εκλογές, ο Βλαντιμίρ Μέτσιαρ του VPN διαμόρφωσε έναν μεγάλο συνασπισμό με το Χριστιανοδημοκρατικό Κίνημα (KDH).
Τηλεπικοινωνίες στο Τουρκμενιστάν
TurkmenTel
Ξεκινώντας από το 2007 το Υπουργείο Επικοινωνιών οργανώνει την ετήσια διεθνή έκθεση "TurkmenTel". Κορυφαίες εταιρείες απ'όλο το κόσμο προσκαλούνται στην Ασγκαμπάτ για να επιδείξουν τις τεχνολογίες τους.
Σλοβακικές βουλευτικές εκλογές του 1990
Εκλογικό σύστημα
Αυτές ήταν οι μόνες εκλογές, που απαιτούνταν το όριο του 3% για την είσοδο στο κοινοβούλιο. Στις βουλευτικές εκλογές του 1992, αυτό το όριο αυξήθηκε στο 5%.
Τηλεπικοινωνίες στο Τουρκμενιστάν
Εξωτερικοί σύνδεσμοι
Κατηγορία:Επικοινωνίες στο Τουρκμενιστάν
Σλοβακικές βουλευτικές εκλογές του 1990
Παραπομπές
Κατηγορία:Εκλογές στη Σλοβακία
Nod to the Old School
Στον δίσκο συμπεριλήφθηκαν διασκευές στον Robin Trower και τους Judas Priest, εκτελέσεις παλιότερων τραγουδιών, ηχογραφημένες το 2001 για την συγκεκριμένη κυκλοφορία, ζωντανές ηχογραφήσεις από την περιοδεία του συγκροτήματος στις Ηνωμένες Πολιτείες ένα χρόνο νωρίτερα, κομμάτια από το "Armored Saint EP" του 1983, όπως και από τα ντέμο του 1989.
Οι κριτικές για την συλλογή υπήρξαν θετικές, με το "AllMusic" να την βαθμολογεί με τρία αστέρια με άριστα τα πέντε, το "MetalReviews" με 88%, και το "Spirit of Metal" με 18 / 20.
Μέλη των Armored Saint
Η σύνθεση του συγκροτήματος κατά την ηχογράφηση του "Nod to the Old School" είχε την εξής μορφή:
Πηγές
Κατηγορία:Άλμπουμ του 2001 Κατηγορία:Άλμπουμ των Armored Saint
Ιρλανδική γλώσσα
Η Ιρλανδική (ιρλανδικά: Gaeilge) είναι μια γαελική ή γοϊδελική γλώσσα της γλωσσικής οικογένειας των κελτικών γλωσσών. Ομιλείται στη Δημοκρατία της Ιρλανδίας, τη Βόρεια Ιρλανδία, τον Καναδά και τις ΗΠΑ. Είναι συνταγματικά αναγνωρισμένη ως η πρώτη επίσημη γλώσσα της Δημοκρατίας της Ιρλανδίας. Η ιρλανδική είναι από την 1 Ιανουαρίου 2007 μία από τις 24 επίσημες γλώσσες της Ευρωπαϊκής Ένωσης, μετά από την απόφαση των Υπουργών Εξωτερικών της ΕΕ στις 13 Ιουνίου 2005. Έχει επίσης επίσημη αναγνώριση στη Βόρεια Ιρλανδία.
Πέργη
Η Πέργη ήταν αρχαία ελληνική πόλη στη Μικρά Ασία πρωτεύουσα της Παμφυλίας. Βρισκόταν στις όχθες του Κέστρου ποταμού που ήταν πλωτός και καθιστούσε έτσι την πόλη παράλια. Κοντά στην Πέργη βρισκόταν ο περίφημος ναός της θεάς Αρτέμιδας της Περγαίας που αποτελούσε σπουδαίο ιερό και προς τιμή της οποίας γίνονταν ετήσιες εορτές.
Το 546 π.Χ. καταλήφθηκε από τους Πέρσες Αχαιμενίδες όπου και παρέμειναν υπό τον έλεγχό τους μέχρι το 333 π.Χ. όπου η Πέργη παραδόθηκε στον Μέγα Αλέξανδρο. Στη συνέχεια περιήλθε στο κράτος των Σελευκιδών, στο Βασίλειο της Περγάμου, και από αυτούς στους Ρωμαίους για να καταλήξει στους Βυζαντινούς. Κατά την ελληνιστική περίοδο η Πέργη αποτελούσε μία από τις ωραιότερες πόλεις της ανατολής στολισμένη με πολλά αξιόλογα ελληνιστικά και ρωμαϊκά κτίρια, θέρμες κ.λπ.. Κατά τους πρώτους χριστιανικούς χρόνους την πόλη επισκέφθηκαν ο ισαπόστολος Παύλος, ο Ευαγγελιστής Μάρκος και ο Βαρνάβας οι οποίοι και κήρυξαν τον Χριστιανισμό.
Ερείπια της πόλης βρίσκονται σήμερα κοντά στην Αττάλεια, στα οποία ξεχωρίζουν τα τείχη της ακρόπολης της Πέργης μια πύλη θριάμβου, το μεγαλοπρεπές θέατρο, το στάδιο και πολλοί ναοί. Επίσης έχουν βρεθεί πολλά νομίσματα με αναπαράσταση το ιερό της Αρτέμιδας καθώς και πολλές αρχαίες επιγραφές.
Πηγές
Κατηγορία:Αρχαίες πόλεις της Παμφυλίας Κατηγορία:Αρχαιολογικοί τόποι στην Τουρκία Κατηγορία:Γεωγραφία της Βίβλου Κατηγορία:Ιστορία του Χριστιανισμού
1,2-διφθοραιθάνιο
To 1,2-διφθοραιθάνιο είναι οργανική χημική ένωση, που περιέχει άνθρακα, υδρογόνο και φθόριο, με χημικό τύπο C2H4F2, αλλά συχνά αποδίδεται με το σύντομο συντακτικό τύπο FCH2CH2F. Ανήκει στα διαλαλκάνια. Το καθαρό 1,2-διφθοραιθάνιο, στις «κανονικές συνθήκες περιβάλλοντος», δηλαδή θερμοκρασία 25 °C και πίεση 1 atm, είναι πτητικό υγρό. Με βάση το χημικό τύπο του έχει ένα (1) ισομερές θέσης, το 1,1-διφθοραιθάνιο. Χρησιμοποιήθηκε ως ψυκτικό, με τους κωδικούς R-152b ή HFC-152b.
Ονοματολογία
Η ονομασία «1,2-διφθοραιθάνιο» προέρχεται από την ονοματολογία κατά IUPAC. Συγκεκριμένα, το πρόθεμα «αιθ-» δηλώνει την παρουσία δύο (2) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες που έχουν χαρακτηριστικές καταλήξεις. Τo αρχικό πρόθεμα «διφθορο-» δηλώνει την παρουσία δύο (2) ατόμων φθορίου ανά μόριο της ένωσης. Τέλος, οι αριθμοί θέσης (1,2-) δείχνουν ότι και τα δυο άτομα φθορίου βρίσκονται ενωμένα σε διαφορετικά άτομα άνθρακα της ένωσης. Αυτό βοηθά στη διάκριση της ένωσης από την ισομερή της, 1,1-διφθοραιθάνιο.
Μοριακή δομή
Η μοριακή δομή της ένωσης αντιστοιχεί γεωμετρικά με δυο (2) κατά κορυφή ενωμένα τετράεδρα, με τα άτομα άνθρακα στα δυο κέντρα των τετραέδρων, και με τα υπόλοιπα 6 άτομα, 4 υδρογόνου και 2 φθορίου, στις δυο βάσεις των τετραέδρων. Η δομή αυτή ομοιάζει με αυτήν του αιθανίου.
Παραγωγή
Οι βιομηχανικές διεργασίες παραγωγής 1,2-διφθοραιθανίου περιλαμβάνουν την παραγωγή του με επίδραση υδροφθορικού οξέος σε 1,2-διχλωραιθάνιο. Kάποιες από αυτές τις διεργασίες, χρησιμοποιούν ως πρόδρομες ύλες για την παραγωγή του 1,2-διχλωραιθανίου, τετραχλωράνθρακα, προερχόμενου από το διθειάνθρακα. Εναλλακτικά χρησιμοποιούν 1,2-διχλωραιθάνιο προερχόμενο ως παραπροϊόν της παραγωγής του υπερχλωραιθένιου και της χλωρίωσης του προπένιου, ή τέλος από χλωροφόρμιο, προερχόμενο από χλωρίωση μεθανόλης. Υπάρχουν πάντως και οι παρακάτω εναλλακτικές μέθοδοι:
Με υποκατάσταση χλωρίου από φθόριο
Το 1,2-διφθοραιθάνιο μπορεί να παραχθεί με επίδραση φθοριούχου υφυδραργύρου (Hg2F2) σε 1,2-διχλωραιθάνιο :
Με υποκατάσταση υδροξυλίου από φθόριο
Σε όξινο περιβάλλον, το υδροξύλιο γίνεται καλύτερη αποχωρούσα ομάδα από το φθόριο, οπότε είναι δυνατή η υποκατάσταση υδροξυλίου από φθόριο σε 2-φθοραιθανόλη, για την παραγωγή 1,2-διφθοραιθανίου :
Σημειώσεις και παραπομπές
Κατηγορία:Αλαιθάνια Κατηγορία:Οργανικές ενώσεις φθορίου Κατηγορία:Διαλαλκάνια
Λόγια της πλώρης
Κατηγορία:Ανδρέας Καρκαβίτσας Κατηγορία:Ελληνικά διηγήματα
Τζέιλεν Χάντσον
Ο Τζέιλεν Αντρέας Χάντσον (γεννήθηκε στις 21 Μαΐου 1996) είναι Αμερικανός επαγγελματίας καλαθοσφαιριστής της Λάρισας της Ελληνικής Α1 Κατηγορίας. Έπαιξε κολεγιακό μπάσκετ για τους Βιρτζίνια Τεκ Χόκις και τους Φλόριντα Γκέτορς.
Σταδιοδρομία στο λύκειο
Ο Χάντσον παρακολούθησε το πρόγραμμα σπουδών του Λυκείου του Σαιντ Βίνσεντ-Σαιντ Μαίρυ στο Άκρον του Οχάιο, όπου τον καθοδηγούσε ο Ντρου Τζόις. Ως ανώτερος, οδήγησε τους Ιρλανδούς στον ημιτελικό της 2ης Πολιτειακής Κατηγορίας. Στον ημιτελικό αγώνα, στην ήττα με 56–51 από το Μπίσοπ Γουάτερσον, είχε ακόμα ένα καλό παιχνίδι με 18 πόντους. Μαζί με τον συμπαίκτη Β. Τζ. Κινγκ, ο Χάντσον ήταν μέλος της πρώτης ομάδας των ομάδων της 2ης Κατηγορίας όλου του Οχάιο και του διαμερίσματος του Νορθίστ Ίνλαντ.
Κολεγιακή πορεία
Ο Χάντσον συμπεριλήφθηκε στο Βιρτζίνια Τεκ από τον Τζέιμς Τζόνσον και τίμησε τη δέσμευσή του μετά την απόλυσή του. Ο Χάντσον είχε κατά μέσο όρο 7,7 πόντους ανά παιχνίδι ως πρωτοετής. Σημείωσε 8,4 πόντους και 2,3 ριμπάουντ ως δευτεροετής σπουδαστής και έδειξε λάμψη, συμπεριλαμβανομένης της επίδοσης 27 πόντων σε μια ήττα από το Λούισβιλ και 28 στη νίκη των Χόκις στο NIT επί του Πρίνστον. Μετά τη δεύτερη χρονιά του, μεταγράφηκε στη Φλόριντα, επιλέγοντας τους Γκέτορς αντί του Τέξας επειδή του άρεσε ο προπονητής Μάικ Ουάιτ. Είπε ότι η σχέση του με τον προπονητή Μπαζ Ουίλιαμς δεν ήταν πολύ καλή και ότι ήταν δυσαρεστημένος μετά την πρώτη του χρονιά, αλλά επέμενε για άλλη μια χρονιά.
Σύμφωνα με τους κανονισμούς του NCAA, ο Χάντσον έπρεπε να αποχωρήσει την περιόδο 2016–17, αλλά ήταν ο καλύτερος παίκτης της Φλόριντα στην πράξη. Είχε ένα υψηλό σταδιοδρομίας 35 πόντων συμπεριλαμβανομένων οκτώ τρίποντων στις 25 Νοεμβρίου 2017, σε μια νίκη με 111–105 στην παράταση επί της Γκονζάγκα. Το επόμενο παιχνίδι, μια ήττα με 87–84 από το Ντιούκ, ο Χάντσον είχε νταμπλ νταμπλ με 24 πόντους και 10 ριμπάουντ. Οδήγησε τη Φλόριντα σε επίδοση 21–13 και εμφάνιση στον Γύρο των 32 του τουρνουά NCAA, όπου οι Gators έχασαν με 69–66 από το Τέξας Τεκ παρά τους 23 πόντους από τον Χάντσον. Ως νεαρός στη Φλόριντα, ο Χάντσον είχε μέσο όρο 15,5 πόντους και 3,9 ριμπάουντ ανά παιχνίδι και οδήγησε την ομάδα στα τρίποντα με 78. Μετά τη χρονιά επέλεξε να δηλώσει συμμετοχή στο ντραφτ του 2018 του NBA χωρίς να προσλάβει ατζέντη, διατηρώντας έτσι την συλλογική του επιλεξιμότητα. Στις 29 Μαΐου, ανακοίνωσε ότι αποσύρεται από το ντραφτ και επιστρέφει στη Φλόριντα. Ως ανώτερος, ο Χάντσον δυσκολεύτηκε για το πρώτο μισό της περιόδου και ο μέσος όρος του έπεσε στους 9,3 πόντους και 2,9 ριμπάουντ ανά παιχνίδι. Ολοκλήρωσε την σταδιοδρομία του με 1.387 πόντους.
Επαγγελματική σταδιοδρομία
Αφού δεν επιλέχτηκε στο ντραφτ του ΝΒΑ του 2019, ο Χάντσον εντάχθηκε στους Κλίβελαντ Καβαλίερς για το Σάμερ Λιγκ του ΝΒΑ του 2019. Στις 25 Αυγούστου 2019, ο Χάντσον υπέγραψε το πρώτο του επαγγελματικό συμβόλαιο με τη Χάποελ Ραμάτ Γκαν Γκιβαταγίμ της 2ης Ισραήλ. Ωστόσο, στις 9 Σεπτεμβρίου 2019, χώρισε τους δρόμους του με την ομάδα πριν εμφανιστεί σε ένα παιχνίδι για αυτούς. Στις 26 Οκτωβρίου 2019, ο Χάντσον επιλέχθηκε με την 7η συνολική επιλογή στον πρώτο γύρο του ντραφτ του NBA G League 2019 από τους Κάπιταλ Σίτι Γκόου-Γκόου. Ο Χάντσον σημείωσε 23 πόντους ως υψηλό περιόδου, στις 9 Ιανουαρίου 2020, σε μια ήττα μετά από τρεις παρατάσεις με 120-118 από τους Μέιν Ρεντ Κλόους.
Στις 16 Φεβρουαρίου 2021, υπέγραψε με την Τέλεκομ Μπάσκετς Μπον της 1ης Γερμανίας (BBL). Ο Χάντσον είχε μέσο όρο 6,9 πόντους, 1,7 ριμπάουντ και 1,1 κλεψίματα ανά παιχνίδι. Στις 31 Αυγούστου 2021 υπέγραψε με τη Λάρισα της Ελληνικής Α1 Κατηγορίας.
Εξωτερικοί σύνδεσμοι
Κατηγορία:Σμολ φόργουορντ Κατηγορία:Σούτινγκ γκαρντ Κατηγορία:Αμερικανοί καλαθοσφαιριστές
Δούκισσα του Εδιμβούργου
Η Δούκισσα του Εδιμβούργου (αγγλικά: Duchess of Edinburgh) είναι ο κύριος τίτλος ευγένειας που κατέχει η σύζυγος του δούκα του Εδιμβούργου. Το Δουκάτο του Εδιμβούργου πήρε το όνομα από την πόλη του Εδιμβούργου της Σκωτίας. Υπήρξαν τέσσερις Δούκισσες του Εδιμβούργου από τη δημιουργία του τίτλου.
Μετά την ανάληψη του θρόνου του Ηνωμένου Βασιλείου από τον Κάρολο Γ΄ το 2022, το Δουκάτο του Εδιμβούργου συγχωνεύτηκε με το στέμμα και ο τίτλος Δούκας και Δούκισσα του Εδιμβούργου είναι επί του παρόντος κενές.
Παραπομπές
Κατηγορία:Μοναρχία του Ηνωμένου Βασιλείου Κατηγορία:Βρετανίδες δούκισσες
Ξιφασκία στους Θερινούς Ολυμπιακούς Αγώνες 1896 – Ξίφος ασκήσεως διδασκάλων
Σύνοψη αγωνίσματος
Ήταν το μοναδικό αγώνισμα που απευθυνόταν σε επαγγελματίες αθλητές και διοργανώθηκε αμέσως μετά από αυτό των ερασιτεχνών στις 7 Απριλίου 1896 στο Ζάππειο Μέγαρο.
Αποτελούταν από έναν μόνο αγώνα ανάμεσα στον Έλληνα Λεωνίδα Πύργο και τον Γάλλο Ζαν Περονέ. Νικητής αναδείχθηκε ο Πύργος με 3-1 (η νίκη κρινόταν στις τρεις επαφές) και έγινε έτσι ο πρώτος χρονολογικά έλληνας χρυσός ολυμπιονίκης στην ιστορία των σύγχρονων Ολυμπιακών Αγώνων.
Πηγές
Κατηγορία:Ξιφασκία στους Θερινούς Ολυμπιακούς Αγώνες 1896
Ρόμπερτ Σόλοου
thumb|right|Ο Μπιλ Κλίντον βραβεύει τον Ρόμπερτ Σόλοου με το Εθνικό Μετάλλιο Επιστημών το 1999. Ο '''Ρόμπερτ Μ. Σόλοου' (Robert M. Solow'', 1924) θεωρείται ένας από τους σπουδαιότερους εν ζωή οικονομολόγους. Η μεγαλύτερη συνεισφορά του είναι το Νεοκλασικό Υπόδειγμα Οικονομικής Μεγέθυνσης (γνωστό και ως υπόδειγμα Solow-Swan), το οποίο δημοσιεύτηκε το 1956 και για το οποίο βραβεύτηκε με Βραβείο Νόμπελ Οικονομικών Επιστημών το 1987. Το υπόδειγμα των Solow (1956) και Swan (1956), υποθέτει κλειστή οικονομία, εξωγενώς καθορισμένο επίπεδο τεχνολογίας και απασχόλησης, πλήρως ανταγωνιστικές αγορές και συνάρτηση παραγωγής που χαρακτηρίζεται από σταθερές αποδόσεις κλίμακας, αλλά φθίνουσες αποδόσεις ως προς τις εισροές που μπορούν να συσσωρευθούν (κεφάλαιο και απασχόληση). Η συνάρτηση παραγωγής είναι νεοκλασικού τύπου, δηλαδή είναι αύξουσα, κοίλη και ικανοποιεί τις συνθήκες Inada. Με το υπόδειγμα περιγράφεται η σχέση μεταξύ συσσώρευσης κεφαλαίου, αποταμίευσης και οικονομικής μεγέθυνσης.
Βιβλιογραφία
Κατηγορία:Αμερικανοί οικονομολόγοι Κατηγορία:Αμερικανοεβραίοι επιστήμονες Κατηγορία:Βραβευμένοι με Νόμπελ Οικονομικών Επιστημών
Κοινότητα Μεταξοχωρίου Λασιθίου
Η Κοινότητα Μεταξοχωρίου (αρχικά Κοινότητα Παρσά) είναι κοινότητα του Δήμου Ιεράπετρας στην Περιφερειακή Ενότητα Λασιθίου της Κρήτης. Συστάθηκε το 1947 με το ΦΕΚ 202Α - 20/09/1947 όταν αποσπάσθηκε ο οικισμός Παρσάς (παλιό όνομα του Μεταξοχωρίου) από την κοινότητα Χριστού και ορίστηκε ως έδρα της. Μετονομάστηκε σε κοινότητα Μεταξοχωρίου το 1955 με το ΦΕΚ 287Α - 10/10/1955 όταν μετονομάστηκε και ο οικισμός Παρσάς. Περιλαμβάνει μόνο την έδρα της και έχει 12 κατοίκους σύμφωνα με την απογραφή του 2011.
Εκπροσωπείται από πενταμελές Συμβούλιο με επικεφαλής τον πρόεδρο κ. Κωνσταντίνο Λαμπράκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας: μικρογραφία|462x462px|Η κοινότητα σε σχέση με τον δήμο.
Παραπομπές
Κατηγορία:Δήμος Ιεράπετρας
Κύριες διαστάσεις πλοίου
Οι κύριες διαστάσεις ενός πλοίου είναι τα αποτελέσματα μετρήσεων και υπολογισμών μεγεθών για κάθε σκάφος. Τα μεγέθη αυτά είναι σημαντικά στη ναυπήγηση, στους ελέγχους, στη φορτοεκφόρτωση αλλά και στην συνολική μελέτη ευστάθειας των πλοίων.
Μήκος
Είναι η απόσταση μεταξύ της "πρωραίας" και της "πρυμναίας καθέτου". (Δείτε σχετ. "όροι - ορισμοί" στο λήμμα Ναυπηγικές γραμμές). Η διάσταση αυτή λαμβάνεται σοβαρά στους υπολογισμούς του σκάφους και γι΄ αυτό θεωρείται ως "μήκος κατασκευής".
Είναι η απόσταση μεταξύ της πρωραίας και της ακραίας πρυμναίας καθέτου. (Δείτε σχετ. "όροι - ορισμοί" στο λήμμα Ναυπηγικές γραμμές). Επειδή η διάσταση αυτή (σε μέγεθος) δεν διαφέρει και πολύ από την προηγούμενη, πολλές φορές χρησιμοποιείται αυτή αντί του μήκους μεταξύ καθέτων.
Πλάτος
Το Πλάτος σκάφους (Breadth ή Beam) απαντάται συχνά με το διακριτικό B. Όπως και στο μήκος διακρίνονται διάφορα πλάτη, που αναφέρονται όμως στο πλατύτερο σημείο του σκάφους (κατά κανόνα στο μέσον του πλοίου). Αυτά είναι: Είναι η απόσταση μεταξύ των ακραίων σημείων της δεξιάς και αριστερής πλευράς του σκάφους συμπεριλαμβανομέων και προεξοχών. Είναι η μεγίστη απόσταση μεταξύ των συμμετρικών σημείων του νομέως, εσωτερικά του περιβλήματος. (Μπορεί δε να βρίσκεται υπέρ, υπό ή και επί της ισάλου γραμμής θέρους). Σημ.*: Η αγγλική λέξη Moulded - για τους Αμερικανούς Molded - εκφράζει διαστάσεις μετρούμενες στο δάπεδο του χαρακτηρίου. thumb|330px|right|Απεικόνιση των διαστάσεων πλάτους και ύψους ενός πλοίου. Moulded breadth: Ολικό πλάτος (μέγιστο εσωτερικό) Freeboard: [[Ύψος εξάλων Design draught: Έμφορτο βύθισμα ( ίσαλος ή γραμμή θέρους Deadrise: Ανύψωση πυθμένος (μετριέται από τη βασική γραμμή Moulded baseline: Βασική γραμμή Moulded Depth: Ύψος κατασκευής Camber: Ύψος καμπυλότητας καταστρώματος Camber + Moulded Depth: Βάθος κύτους Design Waterline: Γραμμή θέρους ίσαλος Depth: Προβλεπόμενο Βύθισμα στη γραμμή θέρους]] Είναι η απόσταση των δύο συμμετρικών σημείων του μέγιστου νομέα στην ίσαλο γραμμή θέρους εσωτερικά του περιβλήματος. Επειδή το πλάτος νομέως χρησιμεύει στους υπολογισμούς, ονομάζεται και πλάτος κατασκευής του σκάφους. Είναι το προηγούμενο, Πλάτος Νομέως αυξημένο με το διπλάσιο του πάχους του περιβλήματος στην ίσαλο γραμμή θέρους.
Ύψος
Εκτός του ύψους των εξάλων (που εξετάζεται χωριστά), διακρίνονται τρεις βασικές, καθ΄ ύψος διαστάσεις:
Είναι η απόσταση της βασικής γραμμής από την ευθεία του κυρίου καταστρώματος. Βασικά "ευθεία καταστρώματος" είναι εκείνη που ενώνει τα δύο συμμετρικά σημεία που προκύπτουν από τη τομή των επιφανειών του νομέως, της εσωτερικής όψης του περιβλήματος και επίσης της εσωτερικής όψης του καταστρώματος.
Κατηγορία:Πλοίο Κατηγορία:Ναυπηγική
Επαρχία Μπουένος Άιρες
Η Επαρχία Μπουένος Άιρες (ισπανικά: Provincia de Buenos Aires) είναι η μεγαλύτερη και πολυπληθέστερη επαρχία της Αργεντινής. Έχει πάρει το όνομά της από την πόλη του Μπουένος Άιρες, την πρωτεύουσα της χώρας, η οποία ήταν μέρος της επαρχίας και πρωτεύουσα της επαρχίας μέχρι την ομοσπονδοποίησή της το 1880. Έκτοτε, παρά το γεγονός ότι φέρει το ίδιο όνομα, η επαρχία δεν περιλαμβάνει το Μπουένος Άιρες, αν και περιλαμβάνει όλα τα άλλα μέρη της μητροπολιτικής περιοχής του Μείζωνος Μπουένος Άιρες. Πρωτεύουσα της επαρχίας είναι η πόλη Λα Πλάτα, που ιδρύθηκε το 1882.
Η επαρχία είναι η μόνη εντός της Αργεντινής που χωρίζεται σε τμήματα (partidos) και περαιτέρω σε τοπικές κοινότητες (localidades), καθώς οι άλλες επαρχίες της Αργεντινής χωρίζονται σε διαμερίσματα. Συνορεύει με τις επαρχίες Έντρε Ρίος στα βορειοανατολικά, Σάντα Φε στα βόρεια, Κόρδοβας στα βορειοδυτικά, Λα Πάμπα στα δυτικά, Ρίο Νέγρο στα νότια και δυτικά και την Αυτόνομη Πόλη του Μπουένος Άιρες στα βορειοανατολικά. Η Ουρουγουάη βρίσκεται ακριβώς απέναντι από τον ποταμό Ρίο ντε λα Πλάτα στα βορειοανατολικά, ενώ και οι δύο περιοχές βρέχονται από τον Ατλαντικό Ωκεανό στα ανατολικά. Ολόκληρη η επαρχία είναι μέρος της γεωγραφικής περιοχής του Πάμπας.
Η επαρχία έχει πληθυσμό περίπου 15,6 εκατομμυρίων ανθρώπων, που αντιστοιχεί στο 39% του συνολικού πληθυσμού της Αργεντινής. Σχεδόν 10 εκατομμύρια άνθρωποι ζουν στο Μείζων Μπουένος Άιρες. Η επαρχία καλύπτει μια έκταση 307.571 χλμ2 (118.754 τετραγωνικά μίλια), η οποία είναι περίπου το 11% της συνολικής έκτασης της Αργεντινής και την καθιστά τη μεγαλύτερη επαρχία της χώρας.
Ιστορία
Οι κάτοικοι της επαρχίας, πριν από την έναρξη του ισπανικού αποικισμού το 16ο αιώνα, ήταν αυτόχθονες λαοί, όπως οι Τσαρούα και οι Κεραντί. Ο πολιτισμός τους χάθηκε μέσα σε περίπου 350 χρόνια, έπειτα από την άφιξη των Ευρωπαίων. Υπήρξε θύμα της ευρασιατικής πανώλης, από την οποία λίγοι ιθαγενείς επέζησαν. Οι επιζώντες εντάχθηκαν σε άλλες φυλές ή απορροφήθηκαν κυρίως από την ευρωπαϊκή εθνική πλειοψηφία της Αργεντινής.